
Pielikums Nr. 3[footnoteRef:1] [1:  Deklasificēšanas pamatojums: TM 23.03.2026. vēstule Nr.1-10/997

Pārskats par Latvijas pievienošanās Eiropas Savienībai pārejas noteikumu saistību izpildi

	Nr.p.k
	Atb.
iestāde
	ES tiesību akts, kura ieviešanai paredzēts pārejas periods
	Detalizētas prasības, kuru ieviešanai piešķirts pārejas periods
	Datums, līdz kuram piešķirts pārejas periods
	Prasību ieviešanas gaita

	Secinājums
par prasības ieviešanas gaitu


	2.
	VARAM (bij.RAPLM) TM
	Eiropas Parlamenta un Padomes Direktīva 2003/98/EK par valsts sektora informācijas atkalizmantošanu










	Ja nepieciešamas ekskluzīvas tiesības, lai sniegtu pakalpojumus sabiedrības interesēs, šādu tiesību piešķiršanas iemesla pamatotību regulāri pārskata un katrā ziņā to pārskata reizi trijos gados. Ekskluzīvas vienošanās, kuras noslēgtas pēc šīs direktīvas stāšanās spēkā, ir pārredzamas un tiek darītas zināmas atklātībai (11.panta 2. punkts).
	31.12.2008.
	Informācijas atklātības likuma Pārejas noteikumi paredz, ka ekskluzīvās vienošanās, kas noslēgtas līdz 2006.gada 1.februārim un neatbilst šā likuma 18. panta pirmās daļas prasībām, tiek izbeigtas, beidzoties termiņam vai jebkurā gadījumā ne vēlāk kā 2008.gada 31.decembrī. 

MK noteikumi nr.338 „Kārtība, kādā tiek piešķirtas ekskluzīvas tiesības informācijas atkalizmantošanai un publiskota informācija par šādu tiesību piešķiršanu” ir izdoti saskaņā ar Informācijas atklātības likuma 18. panta otro daļu. 

Latvija normatīvajos aktos ir ieviesusi visas direktīvā noteiktās minimālās prasības. 
	Saskaņā ar MK 27.04.2010. sēdes protokollēmumu (Nr.21, 50.§) tika nolemts nepagarināt ar SIA „Lursoft” noslēgtā līguma darbību pēc tā termiņa beigām, tādējādi izbeidzot ar SIA „Lursoft” noslēgto līgumu 2011.gada 7.augustā, vienlaikus nodrošinot, ka Uzņēmumu reģistra nepārveidotie komercreģistra dati pēc 2011.gada 7.augusta uz vienādiem un nediskriminējošiem noteikumiem ir pieejami jebkurai trešajai personai atkalizmantošanai.

Pastāv risks par pārkāpuma procedūras uzsākšanu pret Latviju, taču maz ticams, ka lieta EST varētu tikt izskatīta līdz 2011. gada augustam (t.i., līdz līguma ar SIA „Lursoft” darbības beigām). Tāpat pastāv risks, ka var tikt uzsākta nacionālā tiesvedība pret valsti par indivīdam nodarīto zaudējumu atlīdzināšanu sakarā ar direktīvas 2003/98/EK prasību neīstenošanu liedzot potenciālajiem interesentiem informācijas atkalizmantošanas iespēju.

	3.
	VARAM (bij. VidM)
	Eiropas Parlamenta un Padomes Direktīva 94/63/EK par kontroli attiecībā uz gaistošu organisko savienojumu emisiju, ko rada benzīna glabāšana un nosūtīšana no termināliem uz degvielas uzpildes stacijām
	Atkāpjoties no Direktīvas 94/63/EK 3. panta un I. pielikuma, prasības, kas noteiktas attiecībā uz glabāšanas iekārtām terminālos, Latvijā nepiemēro:
1. līdz 31.12.2005. – 17 glabāšanas iekārtām, kuru apgrozījums ir mazāks par 25 000 t/g;
2. līdz 31.12.2006. – 3 glabāšanas iekārtām, kuru apgrozījums mazāks par 25 000 t/g; 
3. līdz 31.12.2008. – 19 glabāšanas iekārtām, kuru apgrozījums mazāks par 25 000 t/g.
Atkāpjoties no Direktīvas 94/63/EK 4. panta un II pielikuma, prasības, kas noteiktas attiecībā uz iekraušanas un izkraušanas iekārtām terminālos, Latvija nepiemēro:
1. līdz 31.12.2005. – 1 terminālam, kura apgrozījums mazāks par 25 000 t/g; 
2. līdz 31.12.2006. – 17 termināliem, kuru apgrozījums mazāks par 25 000 t/g;
3. līdz 31.12.2007. – 1 terminālam, kura apgrozījums mazāks par 25 000 t/g; 
4. līdz 31.12.2008. – 20 termināliem, kuru apgrozījums mazāks par 25 000 t/g;
Atkāpjoties no Direktīvas 94/63/EK 5. panta un III pielikuma, prasībām, kas noteiktas attiecībā uz esošajiem pārvietojamajiem konteineriem terminālos, līdz 31.12.2008. Latvijā nepiemēro 68 autocisternām.
Atkāpjoties no Direktīvas 94/63/EK 6. panta un III pielikuma, prasībām, kas noteiktas attiecībā uz iekraušanu esošajos glabāšanas iekārtās degvielas uzpildes stacijās, Latvijā nepiemēro:
1. līdz 31.12.2004. – 56 degvielas uzpildes stacijām, kuru apgrozījums lielāks par 1000 m3/gadā, bet mazāks par 2000 m3 /gadā;
2. līdz 31.12.2008. – 112 degvielas uzpildes stacijām, kuru apgrozījums lielāks par 500 m3/gadā, bet mazāks par 1000 m3/gadā, vai vienāds ar to, kā arī 290 degvielas uzpildes stacijām, kuru apgrozījums mazāks par 500 m3/gadā. 
	31.12.2008.
	Prasības tiek īstenotas saskaņā ar 2006.gada 16.maija MK noteikumiem Nr. 400 „Noteikumi par vides aizsardzības prasībām degvielas uzpildes stacijām, naftas bāzēm un pārvietojamajām stacijām”. 

Noteikumi ar līdzīgu saturu Latvijā ir spēkā jau kopš 1998. gada. Prasību īstenošanu kontrolē Vides aizsardzības un reģionālās attīstības ministrijas Valsts Vides dienests.
	Prasību ieviešana turpinās. 

Saskaņā ar MK noteikumiem Nr. 400 visām naftas bāzēm un degvielas uzpildes stacijām ir jāatbilst Direktīvas 94/63/EK prasībām ar 2008.gada 31.decembri. 
Risks par pārkāpuma procedūras ierosināšanu ir mazticams. 

Šobrīd viens uzņēmums nav izpildījis Direktīvas 94/63/EK prasības. Plānots, ka naftas bāzes rekonstrukcijas darbi tiks pabeigti līdz 2011. gada beigām.


	4.
	VARAM  (bij. VidM)
	Eiropas Parlamenta un Padomes Direktīva 2002/96/EK par elektrisko un elektronisko iekārtu atkritumiem (EEIA)
	Pārejas periods noteikts elektrisko un elektronisko iekārtu atkritumu dalītas vākšanas līmeņa sasniegšanai un ražotājiem obligāto mērķu elektrisko un elektronisko iekārtu atkritumu reģenerācijai, sastāvdaļu, materiālu un vielu atkārtotai izmantošanai un otrreizējai pārstrādei.
	01.01.2009.
	Pašlaik noteikto 4 kg vietā uz vienu iedzīvotāju vidēji tiek savākti apmēram 2,5 kg. Lai stimulētu elektrisko un elektronisko iekārtu atkritumu (EEIA) savākšanu, “Dabas resursu nodokļa likumā” iekļauts nosacījums par atbrīvojumu no dabas resursu nodokļa samaksas, ja EEIA  apsaimniekošana notiek atbilstoši ES un nacionālo normatīvo aktu prasībām. 

2010.gada 18.novembrī stājās Atkritumu apsaimniekošanas likums, kas nodrošina direktīvas prasību pārņemšanu. 

MK 2008.gada 22.septembra noteikumos Nr.782 „Kārtība, kādā iesniedzami ziņojumi par pārstrādāto atkritumu apjomu un veidiem” ir iekļauti papildus pasākumi, lai uzlabotu informācijas kvalitāti par savāktajiem un pārstrādātajiem elektrisko un elektronisko iekārtu atkritumiem, šo noteikumu prasību piemērošana ir uzsākta 2009.gadā. 

Vides aizsardzības un reģionālās attīstības ministrija ir sagatavojusi nepieciešamos grozījumus MK noteikumos Nr.923 „Elektrisko un elektronisko iekārtu atkritumu apsaimniekošanas noteikumi”.
	Prasība ieviesta.

Vienlaikus pastāv sarežģījumi direktīvas prasību, kurām netika piešķirts pārejas periods, izpildē. 
Pēc veiktajiem aprēķiniem Latvijā ir jāsavāc 20% no tirgū novietoto elektrisko un elektronisko iekārtu kopējā daudzuma, lai nodrošinātu ES savākšanas normas izpildi uz vienu iedzīvotāju. Pamatojoties uz Latvijas Elektrotehnikas un elektronikas rūpniecības asociācijas datiem līdz 2008.gada 31.decembrim Latvijas valsts neizpildīja ES noteikto savākšanas normu, jo 2008.gadā tirgū novietoto EEI daudzums sakarā ar ekonomisko krīzi ir ievērojami sarucis, kas tieši ietekmē arī EEIA rašanās daudzumu, tālab Latvija nespēj nodrošināt 4 kg EEIA savākšanu no katra iedzīvotāja.

Eiropas Parlamenta un Padomes Direktīvas 2002/96/EK 5.panta 5.punkts nosaka arī, ka Eiropas Parlaments un Padome, pēc Komisijas priekšlikuma un ņemot vērā dalībvalstīs gūto tehnisko un saimnieciskās darbības pieredzi, nosaka jaunu mērķi, kas jāsasniedz līdz 2008. gada 31. decembrim. To izsaka procentuāli no elektrisko un elektronisko iekārtu daudzumiem, kas iepriekšējos gados pārdoti privātām mājsaimniecībām. Šobrīd direktīva 2002/96/EK tiek pārskatīta Padomē un attiecīgu direktīvas grozījumu projekts atrodas izskatīšanas 1.lasījumā. Vides padomes 2011.gada 14.marta sanāksmē tika panākta politiskā vienošanās par direktīvas projektu. 
Latvija konceptuāli atbalsta direktīvas projektā paredzēto pāreju uz procentuālu atkritumu savākšanas mērķu noteikšanu.

	9.
	EM
	Padomes Direktīva 68/414/EEK un Padomes Direktīva 2006/67/EK, ar ko EEK dalībvalstīm uzliek pienākumu uzturēt jēlnaftas un/vai naftas produktu obligātās rezerves
	 90 patēriņa dienas visām naftas produktu kategorijām attiecībā pret iepriekšējā gadā vidēji dienā patērētā naftas produktu daudzuma.


	31.12.2012.
	Ar Ministru kabineta 2010.gada 29.marta rīkojumu Nr.179 tika apstiprināta Valsts naftas produktu rezervju izveides koncepcija (turpmāk – koncepcija). Lai nodrošinātu Direktīvas 2006/67/EK un Direktīvas 2009/119/EK izpildi, koncepcija paredz atbalstīt 3.varianta „Naftas rezervju nodevas ieviešana, rezervju uzturēšanas iestādes izveide (centrālā krājumu uzturēšanas struktūra)” 1.risinājumu, saskaņā ar kuru valsts Ekonomikas ministrijas personā no 2010.gada 1.augusta (Enerģētikas likuma pārejas noteikumu 23.punkts) sāk pildīt naftas rezervju uzturēšanas iestādes funkcijas (Centrālā krājumu uzturēšanas struktūra saskaņā ar direktīvas 2009/119/EK 7.panta prasībām) un turpmāk katru gadu līdz kārtējā gada 1.jūnijam izsludina atklātus konkursus katrai naftas produktu kategorijai par naftas produktu drošības rezervju pakalpojuma sniegšanu (uzglabāšanas pakalpojums) 90 patēriņa dienām. 


17.02.2011.apstipripnātais likums „Grozījumi Enerģētikas likumā” paredz, ka drošības rezervju pakalpojumu sniegšanu saskaņā ar Enerģētikas likuma 72.panta otrajā daļā minēto atklāto konkursu rezultātiem komersanti sāk nodrošināt ne vēlāk kā no 2011.gada 1.jūlija. Plānots Direktīvu 2006/67/EK pārņemt bez kavēšanās.

Direktīva pārņemta ar:
1. 17.02.2010. likums „Grozījumi Enerģētikas likumā”.
2. 17.06.2010.  likums „Grozījumi likumā "Par nodokļiem un nodevām".
3. Ministru kabineta noteikumu projekts par naftas produktu rezervju valsts nodevas likmes apmēru un administrēšanas kārtību (izstrādes stadijā)
4. Noteikumu projekts „Kārtība, kādā komersanti  nodrošina un sniedz drošības rezervju pakalpojumu valsts naftas produktu (degvielas) rezervju izveidei noteiktā apjomā”.
( Apstiprināti MK 12.04.11.sēdē. Līdz ar to spēku zaudē  20.07.2010. MK noteikumi Nr.650 "Kārtība, kādā komersanti iegūst tiesības sniegt drošības rezervju pakalpojumu valsts naftas produktu (degvielas) rezervju izveidei noteiktā apjomā")

Saskaņā ar noslēgto līgumu ar AS „Kurzemes degviela” par valsts daļas naftas produktu rezervju uzglabāšanu līdz 2010.gada beigām tiek uzglabātas:
· 1. 2009,969 tonnas benzīna;
· 2. 3187,320 tonnas dīzeļdegvielas.
Līgums tika pagarināts līdz brīdim, kad minētie apjomi tiks pārdoti izsolēs. Tie tika pārdoti izsolēs 1.02.2011 un 09.03.2011.
	Prasību ieviešana tupinās, 
problēmas nav paredzamas


	11.
	EM
	Eiropas Parlamenta un Padomes Direktīva 2003/55/EK par kopīgiem noteikumiem attiecībā uz dabasgāzes iekšējo tirgu

(spēkā ir jauna Direktīva, ar ko atceļ veco - Padomes 2009. gada 13. jūlija Direktīva 2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu)
	Pārejas periods attiecas uz trešās puses pieeju dabasgāzes sistēmām un krātuvei, dabasgāzes lietotāju tiesības mainīt tirgotāju, tiešo līniju ierīkošanai, dabasgāzes pārvades un sadales sistēmas operatora juridiskajai nodalīšanai.
	04.04.2014.
	
	Ir pieņemta jauna Eiropas Parlamenta un Padomes 2009. gada 13. jūlija Direktīva 2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu, kuras prasības, saskaņā ar šīs Direktīvas 54.pantu, jāpiemēro sākot ar 2011.gada 3.marta. Saeima 2009.gada 3.decembrī pieņēma likumu „Grozījums Enerģētikas likuma atsevišķu pantu spēkā stāšanās kārtības likumā”, kurā mainīts dabasgāzes tirgus atvēršanas datums līdz 2014.gada 4.aprīlim. Latvija par šiem grozījumiem informējusi EK. 

	13.
	VARAM (bij.VidM)
	Padomes Direktīva 96/61/EK par piesārņojuma integrētu novēršanu un kontroli
	31996 L 0061: Padomes Direktīva 96/61/EK (1996. gada 24. septembris) par piesārņojuma integrētu novēršanu un kontroli (OV L 257, 10.10.1996., 26. lpp.).
Atkāpjoties no Direktīvas 96/61/EK 5. panta 1. punkta un tiktāl, ciktāl tas saistīts ar pienākumu ekspluatēt iekārtas atbilstīgi emisijas robežvērtībām, līdzvērtīgiem parametriem vai tehniskajiem rādītājiem, ko nodrošina labākie pieejamie tehniskie paņēmieni, kā paredzēts minētās direktīvas 9. panta 3. un 4. punktā, prasības, kas noteiktas atļauju piešķiršanai esošajām iekārtām, Latvijā līdz atbilstīgo termiņu beigām nepiemēro:
1.attiecībā uz PU "Jūrmalas ST", SC "Kauguri" - līdz 31.12.2010;
2.attiecībā uz Ventspils PU "Siltums" - līdz 31.12.2010;
3.attiecībā uz Ventspils SIA "Pārventas siltums" - līdz 31.12.2010;
4.attiecībā uz VAS "Latvenergo", Rīgas TEC-2 - līdz 31.12.2010;
5.attiecībā uz Liepāja SEZ AS "Liepājas Metalurgs" - līdz 31.12.2008;
6.attiecībā uz AS "Daugavpils pievadķēžu rūpnīca" - līdz 31.12.2010;
7.attiecībā uz AS "Lokomotīve" - līdz 31.12.2009;
8.attiecībā uz AS "Valmieras stikla šķiedra" - līdz 31.12.2010;
9.attiecībā uz AS "Medpro Inc." - līdz 31.12.2010;
10.attiecībā uz AS "Jelgavas cukurfabrika" - līdz 31.12.2008;
11.attiecībā uz AS "Putnu fabrika Ķekava" - līdz 31.12.2009;
12.attiecībā uz SIA "Druvas Unguri" - līdz 31.12.2010;
13.attiecībā uz SIA "Korkalns" - līdz 31.12.2010;
14.attiecībā uz SIA "Griģis un Ko" - līdz 31.12.2010;
15.attiecībā uz z/s "Nīckrasti" - līdz 31.12.2010. 
	31.12.2010.
	2009.gada 20.oktobrī MK pieņēma zināšanai Vides ministrijas sagatavoto un iesniegto Informatīvo ziņojumu par Padomes 1996.gada 24.septembra Direktīvas 96/61/EK par piesārņojuma integrētu novēršanu un kontroli prasību ieviešanas gaitu attiecībā uz iekārtām, kam noteikti pārejas periodi.

Latvijā ir 92 A kategorijas iekārtas (30.04.2009. dati), kuriem ir izsniegtas A kategorijas piesārņojošas darbības atļaujas. Saskaņā ar Pievienošanās līguma nosacījumiem 15 uzņēmumiem tika noteikti pārejas periodi Labāko pieejamo tehnisko paņēmienu ieviešanai.

 1. PU „Jūrmalas siltums”, „Kauguri” - A kategorijas atļauja Nr.RIT-R-A-0292 –Reģionālā Vides pārvalde seko līdzi Labāko tehnisko paņēmienu ieviešanai. 
 
2. VAS „Latvenergo” Rīgas TEC -2 A kategorijas atļauja Nr.RIT-20-A-0630  

3. AS „Liepājas metalurgs” A kategorijas atļauja Nr.LIT-13-004A – atbilstība LPTP bija jānodrošina no 2008.gada 31.decembra
Reģionālā Vides pārvalde seko līdzi Labāko tehnisko paņēmienu ieviešanai. 

4. AS „Valmieras stikla šķiedra” A kategorijas atļauja Nr.
5. SIA „Medpro Inc” A kategorijas atļauja Nr.RIT-R-A-0389 
Reģionālā Vides pārvalde seko līdzi Labāko tehnisko paņēmienu ieviešanai 

6. AS „Jelgavas cukurfabrika” A kategorijas atļauja Nr.JET-10-002A
Uzņēmuma esošais siltumapgādes objekts tiks ekspluatēts līdz 2008. gada novembrim, 

7. AS „Putnu fabrika Ķekava” A kategorijas atļauja Nr.RIT-20-A-0449  
Reģionālā Vides pārvalde seko līdzi Labāko tehnisko paņēmienu ieviešanai 

8. SIA "Druvas Unguri", cūku audzēšanas komplekss "Unguri" A kategorijas atļauja Nr.LIT-21-007
Reģionālā Vides pārvalde seko līdzi Labāko tehnisko paņēmienu ieviešanai

9. SIA "Korkalns” A kategorijas atļauja Nr.LIT-12- 021A 
 Reģionālā Vides pārvalde seko līdzi Labāko tehnisko paņēmienu ieviešanai 

10. A kategorijas atļauja LIT-13-011A (izsniegta cūku audzēšanas kompleksam "Jaundravnieki")
 Reģionālā Vides pārvalde seko līdzi Labāko tehnisko paņēmienu ieviešanai 

11. SIA „Nīckrasti” A kategorijas atļauja Nr.LIT-13-003A 
Reģionālā Vides pārvalde seko līdzi Labāko tehnisko paņēmienu ieviešanai 

12. Pašvaldības SIA "Ventspils siltums", katlu māja A kategorijas atļauja Nr. 2700-06-09 

13. Ventspils pilsētas pašvaldības SIA „Pārventas siltums” A kategorijas atļauja Nr. 2700-06-02 

14. AS “Ditton pievadķēžu rūpnīcai" 

15. AS „Daugavpils Lokomotīvju Remonta Rūpnīca”.
	Prasību ieviešana turpinās, bet pastāv risks par pārkāpuma procedūras ierosināšanu

1. Iekārtas, kuras nerada bažas attiecībā uz pārkāpumu procedūras ierosināšanu

Iekārtas, kuru darbība ir pārtraukta vai operators saņēmis citas kategorijas piesārņojošas darbības atļauju

A/S „Jelgavas cukurfabrika” (2008.gada 15.oktobrī pieņemts lēmums par piesārņojošās darbības atļaujas Nr.JET-10-002A atcelšanu)

A/S Daugavpils pievadķēžu rūpnīca, tagad A/S „Ditton” pievadķēžu rūpnīca”(2008.gada 30.maijā izsniegta B kategorijas piesārņojošas darbības atļauja Nr.DP-B-78)

A/S „Lokomotīve”, tagad A/S „Daugavpils Lokomotīvju remonta rūpnīca” (2006.gada 24.maijā izsniegta B kategorijas piesārņojošas darbības atļauja Nr.DP-B-47)

SIA „Griģis un KO”, tagad SIA „VKB” ar iekārtu „Jaundravnieki”, kuras darbības profils atbilst saņemtajai B kategorijas piesārņojošai darbībai (kautuve).

2. Iekārtas, kuras ir nodrošinājušas labāko pieejamo tehnisko paņēmienu ieviešanu:

A/S „Valmieras stikla šķiedra”

Z/S „Nīckrasti”

P/U „Jūrmalas ST” siltumcentrāle „Kauguri”

A/S „Medpro INC.” noteikts pārejas periods līdz 31.12.2010. 2006.gada 3.maijā iekārtas operators saņēmis A kategorijas piesārņojosās darbības atļauju Nr.RIT-R-A-0389 (derīga līdz 20.05.2011).

SIA „Korkalns” noteikts pārejas periods līdz 31.12.2010. 2008.gada 14.janvārī iekārtas operators saņēmis A kategorijas piesārņojošās darbības atļauju Nr.LIT-12-021A (derīga līdz 13. 01.2013.).

SIA "Druvas Unguri" noteikts pārejas periods līdz 31.12.2010. SIA „Druvas Unguri” ir trīs iekārtu operators, kurām nepieciešama A kategorijas piesārņojošās darbības atļauja.

Divas no trim iekārtām ir ieviesušas LPTP nosacījumus

1) Cūku audzēšanas komplekss „Krasti”. 2009.gada 6.aprīlī iekārtas operators saņēmis A kategorijas piesārņojošās darbības atļauju Nr. LI-09-IA-0004 (derīga līdz 05.04.2014.).

2) Cūku audzēšanas komplekss „Unguri”. 2009.gada 26.martā iekārtas operators saņēmis A kategorijas piesārņojošās darbības atļauju Nr.LI-09-IA-0003 (derīga līdz 25.03.2014.). Cūku kompleksā „Unguri” pilnībā tiek izpildīti LPTP vadlīnijās noteiktie nosacījumi.

3. iekārtas, kurās saskaņā ar atļaujas nosacījumiem operatori turpina labāko pieejamo tehnisko paņēmienu ieviešanu

SIA „Druvas Unguri” cūku audzēšanas trešā iekārta „Straumēni” turpina LPTP ieviešanu
Cūku audzēšanas komplekss „Straumēni”. 2009.gada 26.martā iekārtas operators saņēmis A kategorijas piesārņojošās darbības atļauju Nr.LI-09-IA-0002 (derīga līdz 25.03.2014.). Cūku kompleksā „Straumēni” tiek būvēta mēslu krātuve. 2010.gada 22.jūlijā Lauku atbalsta dienestā ir pieņemts projekta pieteikums Latvijas Lauku attīstības programmas 2007.-2013.gadam sadaļā „Lauku saimniecību modernizācija” Projekta nosaukums – „šķidrmēslu krātuves ar sūknēšanas sistēmu izbūve”
AS "Putnu fabrika Ķekava" noteikts pārejas periods līdz 31.12.2009. 2006.gada 30.septembrī iekārtas operators saņēmis A kategorijas piesārņojošās darbības atļauju Nr.RIT-20-A-0449 (derīga līdz 30.09.2011.). Saskaņā ar Valsts vides dienesta sniegto informāciju AS „Putnu fabrika Ķekava” atbilstības nodrošinājums LPTP no 2009.gada (mēslu krātuves rekonstrukcija) pārcelta uz 2012.gadu.
4. Iekārtas, kas nespēs iekļauties pārejas perioda prasību ievērošanā

Ventspils PU "Siltums" noteikts pārejas periods līdz 31.12.2010. 
Ventspils PU „Siltums” no 2004.gada 5.oktobra pārreģistrēts par Ventspils pašvaldības SIA "Ventspils siltums". Pārejas perioda nosacījumu īstenošana attiecināma uz abām Ventspils pilsētas siltumapgādes iekārtām, kuru operatori ir pašvaldības SIA „Ventspils siltums” un pašvaldības SIA "Pārventas siltums". 
1. Ventspils PU „Siltums” katlumāja Brīvības ielā 38 rekonstrukcijas rezultātā ir pārvesta par B kategorijas piesārņojošu darbību. Tas nozīmē, ka iekārtas ievadītā nominālā siltumjauda ir zem 50 MW. Ir izsniegta B kategorijas piesārņojošas darbības atļauja Nr VE10IB0038, kas stājās spēkā ar 2011.gada 1.janvāri. Iekārta vairs nav IPPC iekārta. Līdz ar to uz šo iekārtu neattiecas LPTP piemērošana.
2. Ventspils SIA „Pārventas siltums” – katlu māja Talsu ielā 69. Iekārta nav nodrošinājusi LPTP ieviešanu noteiktajā laikā. – līdz 2010.gada 31.decembrim. Iekārtas operators, pieprasot jaunu A kategorijas piesārņojošas darbības atļauju, ir informējis VVD Ventspils reģionālo vides pārvaldi, ka laikā no 2010.gada septembra līdz 2012.gada aprīlim plānots veikt katlumājas rekonstrukciju, lai atteiktos no mazuta sadedzināšanas pārejot uz akmeņoglēm un koksni.
VAS "Latvenergo", Rīgas TEC-2 noteikts pārejas periods līdz 31.12.2010. 2008.gada 28.augustā iekārtas operators saņēmis A kategorijas piesārņojošās darbības atļauju Nr.RIT-20-A-0716 (derīga līdz 27.08.2013.). No Valsts vides dienesta rīcībā esošas informācijas izriet, ka operators Rīgas TEC – 2 iekārtā ir sasniedzis ievērojamu progresu LPTP ieviešanā. Īstenotie pasākumi ir saistāmi ar realizētiem resursu taupības pasākumiem: samazinot kurināmā un elektroenerģijas patēriņu, optimizējot izmatotā ūdens daudzumu, aizstājot ķīmisku vielu hidrazīnu ar amizin-26, nodrošinot tehnoloģisko iekārtu trokšņa slāpēšanu. Rīgas TEC – 2 iekārta nosacīti dalāma vecajā daļā, kurā izmanto tvaika katlus, kas tiek darbināti no TEC – 2 pirmsākumiem 1975.gadā. TEC – 2 2008.gada 31.decembrī ir nodots ekspluatācijā jauns energobloks, kura atbilstība LPTP ir pilnībā nodrošināta. AS „Latvenergo” Vides ministriju ir informējusi, ka beidzoties pārejas periodam, TEC-2 iekārtas vecās daļas tvaika katlu radītās slāpekļa oksīdu (NOx) emisijas pārsniegs LPTP noteiktās robežvērtības. Arī gadījumā, ja tiks pieņemts lēmums par vēl viena jauna energobloka būvniecību, līdz tā izbūvei un nodošanai ekspluatācijā (iespējams 2013.gads), vecās stacijas emisijas bez savlaicīgām investīcijām NOx emisiju atbilstības nodrošināšanā turpinās pārsniegt pieļaujamo robežlielumu.
Liepāja SEZ AS "Liepājas Metalurgs" noteikts pārejas periods līdz 31.12.2008. 2009.gada 5.jūnijā iekārtas operators saņēmis A kategorijas piesārņojošās darbības atļauju Nr.LI-09-IA-0005 (derīga līdz 04.06.2014.). No Valsts vides dienesta rīcībā esošas informācijas izriet, ka operators ir sasniedzis ievērojamu progresu LPTP ieviešanā. Iekārtā ir veikti vairāki būtiski gaisa piesārņojošo vielu emisijas samazināšanas pasākumi, kas saistīti ar siltumenerģijas taupīšanu un procesu saīsināšanu. Konkrēti pasākumi LPTP īstenošanai veikti ražotnēs. Kopš 2001.gada īstenoto LPTP apjoms tērauda un dzelzs ražotnē sasniedz 20 pasākumus dažādās procesa stadijās, melno metālu apstrādē kopš 2001.gada īstenoti 16 pasākumi LPTP nodrošināšanā. Operators ir izstrādājis Vides rīcības plānu 2009. - 2013.gadam, tajā identificētās problēmas saistāmas ar tehnoloģisko procesa īstenošanu: 
1) ar elektrofiltru putekļu šķirošanas laukuma rekonstrukciju un elektrofiltru putekļu pārstrādes izveidi. Plānoto pasākumu paredzēts īstenot līdz 2010.gada beigām. Tomēr jau šobrīd esošais elektrofiltru putekļu laukums ir attiecīgi aprīkots, lai neradītu apdraudējumu videi;
2) ar martenkrāšņu nomaiņu pret elektroloka krāsnīm, kas nodrošinās siltumnīcefekta gāzu un oglekļa dioksīda emisiju samazinājumu kopumā par vēl 10% no jau samazinātā šo emisiju daudzuma. Pasākumu paredzēts īstenot līdz 2011.gada pirmajā ceturksnī;
3) ar velmēšanas ceha un ūdens sagatavošanas iekārtas būvniecību. Plānots pasākums, lai novērstu gaisa padeves zudumu un siltuma zudumu atkārtotas karsēšanas krāsnīs un samazinātu piesārņojošo vielu emisiju ražošanas notekūdeņos, uzstādot skimeri. Pasākums tiks īstenots 2013.gadā.

	14.
	TM
	Pievienošanās akta 24. pants, VIII pielikums, 3.punkts
Ierobežojumi lauksaimniecības zemju pārdošanai citu ES dalībvalstu pilsoņiem 
	Latvija var septiņus gadus no pievienošanās dienas paturēt spēkā savu tiesību aktu noteikumus par lauksaimniecības zemes un mežu iegūšanu, kuri attiecas uz dalībvalstu pilsoņiem un sabiedrībām, kas izveidotas saskaņā ar citas dalībvalsts tiesību aktiem un kas nav reģistrētas Latvijā, neveic uzņēmējdarbību Latvijā un kam nav pārstāvniecību vai nodaļu Latvijā. Ja ir pietiekami pierādījumi par to, ka pēc pārejas posma beigām būs nopietni traucējumi vai šādu traucējumu rašanās iespējamība Latvijas lauksaimniecības zemju tirgū, Komisija pēc Latvijas lūguma lemj par pārejas posma pagarināšanu par ne vairāk kā trim gadiem.
	01.05.2011.
	Pievienošanās ES līguma 24. panta VIII pielikumā noteikto pārejas perioda noteikumu izpildei tiek piemērots likuma „Par zemes privatizāciju lauku apvidos” 28. panta trešajā daļā noteiktais, proti, ka pārejas posmā no 2004.gada 1.maija līdz 2011.gada 1.maijam zemi var iegūt īpašumā saskaņā ar Civillikumu un citiem likumiem:

1) ES dalībvalstu pilsoņi, ja viņi vēlas veikt uzņēmējdarbību Latvijā kā pašnodarbinātie zemnieki un vismaz trīs gadus nepārtraukti dzīvo Latvijā, kā arī vismaz trīs gadus pēc kārtas Latvijā aktīvi nodarbojušies ar lauksaimniecību

2) pārējie ES dalībvalstu pilsoņi un ES dalībvalstīs reģistrētas juridiskās personas, izņemot lauksaimniecības un meža zemi.
14.04.2011. pieņemti attiecīgi grozījumi likumā „Par privatizāciju lauku apvidos” un likumā „Par zemes reformu Latvijas Republikas pilsētās”
	Prasību ieviešana turpinās

Pašlaik Tieslietu ministrijā tiek izstrādāt Informatīvo ziņojums par Pievienošanās Eiropas Savienībai līguma 24.panta VIII pielikuma 3.punktā noteiktā pārejas perioda attiecībā uz ierobežojumiem lauksaimniecības zemju pārdošanai citu ES dalībvalstu pilsoņiem pagarināšanu. Informatīvajā ziņojumā ir izvērtēta nepieciešamība pagarināt Pievienošanās akta 24. panta, VIII pielikuma, 3.punkta noteikto pārejas posmu. 

2011. gada 8. aprīlī EK ir atbalstīts Latvijas lūgums par pievienošanās ES līguma 24. panta VIII pielikumā noteiktā pārejas perioda attiecībā uz ierobežojumiem lauksaimniecības zemju pārdošanai citu ES dalībvalstu pilsoņiem pagarināšanu uz trīs gadiem.

	15.
	FM
	Eiropas Parlamenta un Padomes Direktīva 2005/14/EK par civiltiesiskās atbildības apdrošināšanu saistībā ar mehānisko transportlīdzekļu lietošanu (5.direktīva)
(ar ko groza direktīvas 72/116/EEK, 84/5/EEK, 88/357/EEK,
90/232/EEK un 2000/26/EK)

	Lai padarītu efektīvāku automašīnu avārijās cietušo aizsardzību, direktīva paredz paaugstināt apdrošināšanas limitus cietušajiem, nosakot: 
(a) 1 000 000 EUR apdrošināšanas limitu katrai negadījumā cietušajai personai vai 5 000 000 EUR par gadījumu, neatkarīgi no cietušo personu skaita; 
(b) apdrošināšanas limitu par bojāto īpašumu - 1 000 000 EUR, par gadījumu neatkarīgi no cietušo personu skaita. 
Direktīva paredz šādu limitu paaugstināšanu 5 gadu laikā no direktīvas īstenošanas dienas (t.i., vēlākais no 11.06.2007.) ar nosacījumu, ka 30 mēnešus pēc direktīvas īstenošanas dienas dalībvalstīm ir jāsasniedz vismaz puse no direktīvā paredzēto limitu apjoma.
	01.06.2012.
	Nav nepieciešams ieviest papildu pasākumus, jo Sauszemes transportlīdzekļu īpašnieku civiltiesiskās atbildības obligātās apdrošināšanas likuma (OCTA likums) pārejas noteikumu 13.punkts paredz, ka grozījumi šā likuma 15.panta pirmās daļas 1. un 2.punktā attiecībā uz šo punktu izteikšanu jaunā redakcijā stājas spēkā 2012.gada 1.jūnijā, lai ieviestu 5.direktīvā noteiktos limitus. Līdz 2012.gada 31.maijam, iestājoties apdrošināšanas gadījumam, apdrošinātājs vai Transportlīdzekļu apdrošinātāju birojs sedz zaudējumus, nepārsniedzot noteikto apdrošinātāja atbildības limitu.
	Prasību ieviešana turpinās

	16.
	FM
	Padomes Direktīva 2003/49/EK par kopīgu nodokļu sistēmu, ko piemēro procentu un honorāru maksājumiem, kurus veic asociēti uzņēmumi dažādās dalībvalstīs
	Padomes Direktīva 2004/76/EK, kas groza direktīvu 2003/49/EK attiecībā uz iespējām atsevišķām dalībvalstīm piemērot pārejas periodu kopējas nodokļu aplikšanas sistēmas procentu un autortiesību maksājumiem, kas veikti starp saistītiem uzņēmumiem dažādās dalībvalstīs attiecībā uz Latviju nosaka šādus pārejas noteikumus: līdz 2009.gada 30.jūnijam procentu un autoratlīdzību maksājumiem ES dalībvalstu saistītai sabiedrībai vai tās Pastāvīgajai pārstāvniecībai, kas atrodas citā ES dalībvalstī, Latvija var piemērot 10% likmi, bet no 2009.gada 1.jūlija līdz 2013.gada 30.jūnijam – 5% likmi.
	30.06.2013.
	Direktīvas 2003/49/EK prasības ir pārņemtas likuma „Par uzņēmumu ienākuma nodokli” 3.panta ceturtās daļas 3. un 4.punktā. Direktīvā 2004/76/EK noteiktais pārejas periods ir pārņemts minētā likuma Pārejas noteikumu 46. un 47.punktā. Citi pasākumi minēto direktīvu prasību ieviešanai nav nepieciešami.
	Prasību ieviešana turpinās

	17.
	VARAM  (bij. VidM)
	Padomes Direktīva 91/271/EEK par komunālo notekūdeņu attīrīšanu
	3.pants - centralizētas kanalizācijas sistēmas ierīko visās pilsētās un ciemos, kur cilvēku ekvivalents ir lielāks vai vienāds ar 2000;
4.pants - apdzīvotās vietās, kurās cilvēku ekvivalents ir no 2000 līdz 10000, visiem centralizēto kanalizācijas sistēmu savāktajiem notekūdeņiem veic otrējo attīrīšanu;
5.pants - Apdzīvotās vietās, kurās cilvēku ekvivalents ir lielāks par 10000, visus centralizēto kanalizācijas sistēmu savāktos notekūdeņus attīra intensīvāk, nekā nepieciešams, veicot otrējo attīrīšanu.
Atkāpjoties no Direktīvas 91/271/EEK 3., 4. panta un 5. panta 2. punkta un atbilstīgi turpmāk paredzētajiem starpposma mērķiem, Latvijā līdz 31.12.2015. pilnībā nepiemēro prasības attiecībā uz komunālo notekūdeņu kanalizācijas sistēmām un attīrīšanu:
attiecībā uz aglomerācijām, kuru iedzīvotāju skaits ir 100 000 vai vairāk, atbilstību direktīvas noteikumiem nodrošina līdz 31.12.2008; 
attiecībā uz aglomerācijām, kuru iedzīvotāju skaits ir no 10 000 līdz 100 000 iedzīvotājiem, atbilstību direktīvas noteikumiem nodrošina līdz 31.12.2011.
	31.12.2015.
	Daugavpilī 2009.gada augustā pēc rekonstrukcijas tika atklātas notekūdeņu attīrīšanas iekārtas, kuras nodrošina notekūdeņu attīrīšanu atbilstoši normatīvo aktu prasībām.  Centralizēti notekūdeņu savākšanas pakalpojumi nodrošināti 88% Daugavpils iedzīvotāju.

Rīgā jau no 2009.gada sākuma tiek sasniegtas Notekūdeņu direktīvas prasībām atbilstošas BSP, ĶSP, SS un kopējā fosfora koncentrācijas attīrītajos notekūdeņos, bet lai sasniegtu Notekūdeņu direktīvas prasībām atbilstošas slāpekļa savienojumu koncentrācijas attīrītajos notekūdeņos, vēl nepieciešams pārkārtot bioloģisko attīrīšanas procesu. Komunālo notekūdeņu attīrīšanas iekārtās paredzēts veikt bioloģisko baseinu rekonstrukciju. Bioloģiskajā attīrīšanas procesā tiks ieviesta papildus stadija – anoksā zona, izveidojot nitrifikācijas- denitrifikācijas procesu, kā arī nodrošināta procesu automātiska vadība. SIA „Rīgas ūdens” plāno investēt bioloģisko baseinu rekonstrukcijā vairāk kā 7milj. eiro laika posmā no 2010.gada līdz 2012.gadam. Rīgas aglomerācijā ar iespēju pieslēgties centralizētajām kanalizācijas sistēmām šobrīd nodrošināti 96% iedzīvotāji. Īstenojot investīciju projektu līdz 2014. gadam iespējas pieslēgties pieaugs.
Latvijā ir 23 aglomerācijas, kur cilvēku ekvivalents ir 10 000-100 000. Šajās aglomerācijās atbilstība direktīvas prasībām jāsasniedz līdz 2011.gada 31.decembrim. 20 aglomerāciju komunālās notekūdeņu attīrīšanas iekārtas jau šobrīd nodrošina normatīvajiem aktiem atbilstošu notekūdeņu attīrīšanu – fosfora un slāpekļa redukciju. 3 aglomerācijās jau šobrīd ir uzsākti vai tiek plānoti projekti, lai nodrošinātu normatīviem atbilstošu notekūdeņu attīrīšanu.. Centralizētie notekūdeņu savākšanas pakalpojumi pieejami 81,2% šo apdzīvoto vietu iedzīvotāju.
63 aglomerācijās (CE 2000 – 10 000) atbilstība direktīvas prasībām jāsasniedz līdz 2015.gada 31.decembrim. Ap 70 % šo apdzīvoto vietu jau šobrīd komunālie notekūdeņi tiek attīrīti atbilstoši direktīvas prasībām, tomēr arī šajās vietās komunālo notekūdeņu attīrīšanas iekārtas ir jau novecojušas un ir nepieciešama to renovācija vai jaunu attīrīšanas iekārtu būvniecība. 38 no šīm aglomerācjām līdz 2012.gadam plānots īstenot investīciju projektus, lai ieviestu direktīvas prasības.

	Prasību ieviešana turpinās, galvenokārt ES fondu projektu ietvaros. 

Projektu realizācijā risku rada pašvaldību finansiālā situācija, jo daudzas pašvaldības, iespējams, nespēs realizēt plānotos projektus, lai sakārtotu ūdenssaimniecības infrastruktūru un sasniegtu Direktīvas prasības, tai skaitā prasību ieviešanas termiņu neievērošanu var radīt apstiprināto projektu ietvaros veikto iepirkumu īstenošanas aizkavēšanās (piemēram, nepieciešamība atkārtot iepirkumus). 

Lai arī lielākā daļa notekūdeņu attīrīšanas iekārtu nodrošinās direktīvas prasībām atbilstošu notekūdeņu attīrīšanu, problēmas rada nepietiekamais centralizēto kanalizācijas sistēmu pārklājums, jo piemēram, Daugavpils aglomerācijā ar iespēju pieslēgties centralizētai kanalizācijas sistēmai nodrošināti 88% iedzīvotāju, bet apdzīvotās vietās ar 10 000 – 100 000 c.e. tas svārstās no 48% Saldū līdz pat gandrīz 100% Olainē. Apdzīvotajās vietās ar 2000 – 10 000 c.e. centralizēto kanalizācijas sistēmu pieejamība ir vēl mazāka un virknē apdzīvoto vietu centralizētās kanalizācijas pakalpojumi pieejami pat mazāk kā 30% iedzīvotāju. Šajā finanšu plānošanas periodā, ES fondu projektu ietvaros, būtiskas investīcijas tiek piesaistītas tieši notekūdeņu savākšanas īpatsvara palielināšanai. Lai veicinātu direktīvas prasību ieviešanu,  LR normatīvajos aktos tika nostiprināts jēdziens „aglometācija”, attiecinot direktīvas prasības nevis uz visu administratīvo teritoriju, bet gan apdzīvoto vietu vai to robežās esošu atsevišķu teritorijas daļu, kur iedzīvotāju skaits, apdzīvotības blīvums un ekonomiskā aktivitāte ir pietiekami koncentrēta, lai būtu ekonomiski pamatoti veidot centralizētu kanalizācijas tīklu sistēmu notekūdeņu savākšanai. Šobrīd noris darbs pie aglomerāciju robežu pārskatīšanas un pieslēgumu skaita centralizētajām kanalizācijas sistēmām precizēšanas.

Trīs aglomerācijas ar 10 000 – 100 000 c.e. turpinās vai tiek plānoti ūdenssaimniecības sakārtošanas projekti, kuru ietvaros tiks nodrošināta direktīvas prasībām atbilstoša attīrīšana – Tukumā projekta ietvaros tiks nodrošināts, ka fosfora savienojumu koncentrācijas patstāvīgi nepārsniegs normatīvo aktu prasības (šobrīd novēroti periodiski normatīvu pārsniegumi šim parametram), pārējo parametru vērtības atbilst normatīviem. Limbažos notekūdeņu attīrīšanas iekārtu rekonstrukcijas rezultātā līdz 2013.gadam tiks nodrošināta slāpekļa un fosfora savienojumu koncentrāciju atbilstība normatīviem. Līdz 2015.gadam tiek plānota jaunu direktīvas prasībām atbilstošu notekūdeņu attīrīšanas iekārtu būvniecība Ogrē.

Ņemot vērā patreizējo ekonomisko situāciju, prognozējams, ka vidējās un mazajās aglomerācijās varētu rasties problēmas ar direktīvas prasību sasniegšanu līdz norādītajiem termiņiem.


	18.
	ZM/VM/ VARAM  (bij. VidM)
	Padomes Direktīva 98/83/EK par dzeramā ūdens kvalitāti
	Atkāpjoties no Direktīvas 98/83/EK 5. panta 2. punkta un 8. panta, kā arī I pielikuma B un C daļas, un atbilstīgi turpmāk paredzētajiem starpposma mērķiem, Latvijā līdz 31.12.2015. pilnībā nepiemēro prasības attiecībā uz lielumiem, kas noteikti tādiem parametriem kā bromāts, trihalometāni - kopā, alumīnijs, dzelzs, mangāns un oksidēšanas spēja. 

	Līdz 31.12.2008.- pašvaldībās ar vairāk nekā 100 000 iedzīvotājiem.







Līdz 31.12.2011.- pašvaldībās ar iedzīvotāju skaitu no 10 000 līdz 100 000.

Līdz 31.12.2015.- pašvaldībām ar iedzīvotāju skaitu līdz 10 000.
	Pašvaldības, kam līdz 2008.gada 31. decembrim bija jānodrošina rādītāju, kam noteikts pārejas periods - bromāts, trihalometāni, alumīnijs, dzelzs, mangāns un oksidēšanās spēja, atbilstība direktīvas prasībām ir Rīga un Daugavpils. Kā liecina dzeramā ūdens monitoringa dati, Daugavpilī pilnībā tiek nodrošināta  direktīvas prasību izpilde, savukārt Rīgas pilsētas daļā, kura atrodas Daugavas labajā krastā (izņemot Ķengaragu), pa SIA „Rīgas ūdens” ūdens apgādes sistēmu piegādātajā dzeramajā ūdenī, kas iegūts no Baltezera rajona pazemes gūtvju vietām dzelzs saturs sasniedz 0,5 mg/l, bet mangāns – 0,3 mg/l, kas neatbilst direktīvas prasībām. Saskaņā ar 2008.gada 20.novembra MK sēdes protokola Nr.81 paragrāfa 3.punktu minētā jautājuma risināšanai 2009.gada janvārī notika Zemkopības ministrijas, Vides ministrijas, Veselības ministrijas un Tieslietu ministrijas pārstāvju darba grupa.

Lai izvērtētu juridiskos šķēršļus īpašās normas noteikšanai SIA „Rīgas ūdens” piegādātajam dzeramajam ūdeni, Veselības ministrija lūdza Tieslietu ministrijas un Zemkopības ministrijas skaidrojumu. Saskaņā ar Tieslietu ministrijas 2009.gada 9.marta vēstuli Nr.1-13.12/1024 un Zemkopības ministrijas 2009.gada 11.februāra vēstuli Nr.16-4/643, kur izteikts viedoklis, ka Veselības ministrija ir tiesīga noteikt īpašo normu SIA „Rīgas ūdens” piegādātajam dzeramajam ūdeni uz 3 gadiem saskaņā ar 98/83/EK 9. panta prasībām, neziņojot par to Eiropas Komisijai, kā arī pamatojoties uz SIA „Rīgas ūdens” 2008.gada 7. oktobra iesniegumu Nr.R/A5-5.2.8/5851 par pazeminātu nekaitīguma un kvalitātes prasību noteikšanu dzeramajam ūdenim, kā arī 2008.gada 11.decembra valsts aģentūras „Sabiedrības veselības aģentūra” sniegto atzinumu par īpašo normu piemērošanas iespējām, Veselības ministrija 2009.gada 28. aprīlī ar lēmumu S-01-30/1860 noteica SIA Rīgas ūdens Rīgas pilsētas daļā, kas atrodas Daugavas labajā krastā (izņemot Ķengaragu)  piegādātajam dzeramajam ūdenim, kas iegūts no Baltezera rajona pazemes gūtvju vietām pazeminātas nekaitīguma un kvalitātes prasības uz 3 gadiem (līdz 2012.gada 28.aprīlim):
1. dzelzs saturam – 0,5 mg/l;
2. mangāna saturam 0,3 mg/l.
Lai nodrošinātu Direktīvas 98/83/EK prasības, SIA „Rīgas ūdens” ir izstrādājis projektu, kas paredz dzeramā ūdens atdzelžošanas un demanganizācijas iekārtu būvniecību ūdens ieguves kompleksa „Baltezers” teritorijā un iesniedza to VARAM. ES Kohēzijas fonda ūdenssaimniecības attīstības IV kārtas projekta iesniegums apstiprināts    2010.gada beigās, un saskaņā ar to  plānots pilnā apjomā nodrošināt atbilstību direktīvas prasībām līdz 2012.gadam.

Attiecībā uz centralizētajās ūdensapgādes sistēmās padotā ūdens kvalitāti, 19 no 23 apdzīvotajām vietām ar iedzīvotāju skaitu 10 000 – 100 000 ir nodrošināta dzeramā ūdens sagatavošana atbilstoši normatīvo aktu prasībām, savukārt 4 apdzīvotajās vietās atbilstoša kvalitāte tiks nodrošināta apstiprināto ES Kohēzijas fonda projektu ietvaros: Jelgavā II kārtas projekta ietvaros tiks izbūvēta jauna ūdens attīrīšanas stacija, nodrošinot visām prasībām atbilstošas kvalitātes ūdeni līdz 2012.gada beigām; Jūrmalā direktīvas prasībām atbilstoša dzeramā ūdens kvalitāte tiks nodrošināta 2010.gadā apstiprinātā projekta ietvaros, uzlabojot 4 esošo ūdens attīrīšanas iekārtu attīrīšanas tehnoloģiju; Tukumā šobrīd atbilstošas kvalitātes dzeramais ūdens tiek piegādāts divās no trijām sistēmām, bet pēc 2010.gadā apstiprinātā projekta realizācijas tiks panākta pilna atbilstība; Limbažos netiek nodrošināta mangāna attīrīšana, atbilstība tiks panākta, realizējot 2010.gadā apstiprināto projektu.
	Prasību ieviešana turpinās. Attiecībā uz pašvaldībām ar iedzīvotāju skaitu virs 100 000 (piešķirtais pārejas periods beidzās 2008.gada 31.decembrī), prasības ir ieviestas visās Daugavpilī un daļēji Rīgā. Saskaņā ar direktīvu, daļai Rīgas pilsētas ir noteiktas atkāpes no direktīvas prasībām līdz 2011.gada decembrim attiecībā uz dzelzs un mangāna satura daudzumu dzeramajā ūdenī.

Lai sekmētu Direktīvas 98/83/EK prasību izpildi Latvijā, pašvaldības aktīvi iesaistās investīciju projektu realizēšanā, tomēr diemžēl investīciju projektu ietvaros netiek skarti māju iekšējie tīkli, kas bieži ir cēlonis ūdens neatbilstošai kvalitātei. 

Zemkopības ministrija veica grozījumus (2009.gada 28.jūlija MK noteikumi Nr. 833) Ministru kabineta 2003.gada 29.aprīļa noteikumos Nr.235 „Dzeramā ūdens obligātās nekaitīguma un kvalitātes prasības, monitoringa un kontroles kārtība””, lai precizētu normatīvā akta atbilstību Direktīvai.
Pēc ministriju rīcībā esošās informācijas problēmas ar otrā pārejas perioda izpildi (31.12.2011.) nav paredzamas. 

Zemkopības ministrija veica grozījumus (2009.gada 28.jūlija MK noteikumi Nr. 833) Ministru kabineta 2003.gada 29.aprīļa noteikumos Nr.235 „Dzeramā ūdens obligātās nekaitīguma un kvalitātes prasības, monitoringa un kontroles kārtība””, lai precizētu normatīvā akta atbilstību Direktīvai.
Pēc ministriju rīcībā esošās informācijas problēmas ar otrā pārejas perioda izpildi (31.12.2011.) nav paredzamas.

ZM ir sagatavojusi informatīvo ziņojumu par otrā pārejas perioda izpildi (31.12.2011.) un 25.martā izsūtījusi ministrijām saskaņošanai. 

Konstatēts, ka pēc 2011.gada 31.decembra Jelgavā būs neatbilstoša  ūdens kvalitāte pārejas perioda prasībām un Tukumā, Jūrmalā un Dobelē būs daļēji neatbilstoša pārejas perioda prasībām.

Informācija attiecībā uz Direktīvā paredzēto 3.pārejas periodu (Atbilstība Direktīvas prasībām jānodrošina apdzīvotām vietām, kurās iedzīvotāju skaits ir 50 līdz 10 000 līdz 2015.gada 31.decembrim):

Pēc 2009.gada datiem no 524 vietējām pašvaldībām saņemtās un apkopotās informācijas, konstatēts, ka 73 procentiem pašvaldību, kuras sniedza informāciju Reģionālās attīstības un pašvaldību lietu ministrijai (turpmāk - RAPLM) (tagad - VARAM), ir problēmas ar dzeramā ūdens kvalitātes atbilstību Direktīvas 98/83/EK prasībām centrālajās ūdensapgādes sistēmās, kas liecina par problēmas aktualitāti un nozīmīgumu.
Jāsecina, ka viena no dominējošām ūdens kvalitātes problēmām ir paaugstināts dzelzs saturs dzeramajā ūdenī. Pēc VARAM sniegtās informācijas, notiek intensīva projektu realizācija, par kuru detalizētāka informācija tiks gatavota pēc otrā perioda beigām, t.i. pēc 2011.gada.

